Rikunarita-ORG/Wikinium huggingface dataset:
# טוביאס ונדל

טוביאס ונדל
Tobias Wendl|  |
|
לידה |
16 ביוני 1987 (בן 39) אאכן, גרמניה המערבית  |
|
מדינה |
גרמניה  |
|
משקל |
89 ק"ג  |
|
גובה |
1.83 מטרים |
|
פרסים והוקרה | Bayerischer Sportpreis (2022)  |
|
ספורט |
|
ענף ספורט |
לוז'  |
|   |

**טוביאס ונדל** (בגרמנית: **Tobias Wendl**;‏ אכן, 16 ביוני 1987) הוא גולש לוז' גרמני שמתחרה מאז 1993. שבע פעמים אלוף אולימפי ובעל מדליית ארד אולימפית אחת, כולן עם טוביאס ארלט. בעל 10 מדליות זהב באליפויות העולם ו-9 מדליות זהב באליפויות אירופה. הוא גם רב-סמל בצבא הגרמני.

## קורות חיים

ונדל נולד באכן, גרמניה. הוא החל להתחרות במזחלת ב-1993 והפך לחלק מהנבחרת הלאומית ב-2005, הוא מתחרה כקדמי. באליפות העולם בגלישת המזחלות של FIL 2008 באוברהוף, גרמניה, הוא זכה במדליית כסף; ובאליפות אירופה בלוז' של FIL 2010 בסיגולדה, ונדל זכה במדליית כסף בזוגות גברים ובמדליית ארד במשימות השליחים הקבוצתיות. הוא זכה במדליית זהב באליפות העולם ברוחות FIL 2013, בוויסטלר, קנדה. ונדל מתחרה בדאבל עם טוביאס ארלט, והוא הקדמי. הכינוי שלהם כשהם מתחרים יחד הוא "The Bayern-Express" ו"The Two Tobis".

הוא התחרה באליפות העולם בלוז' של FIL ב-2024 וזכה במדליית זהב בשליחים הקבוצתי ובמדליית ארד במקצה הזוגות.

### אולימפיאדה

ונדל זכה בשתי מדליות זהב באולימפיאדת החורף 2014 בסוצ'י. בדאבל הלוז' עם טוביאס ארלט, הוא זכה בזהב בזמן של דקה אחת ו-38:933 שניות במסלול ה-Sanki Sliding. הם הקדימו בחצי שנייה את אנדריאס לינגר ואת וולפגנג לינגר האוסטריים שתפסו מקום השני. מרווח הזכייה הזה היה הגדול ביותר אי פעם בזוגות מזחלות אולימפיים. במירוץ הראשון של הצמד הם קבעו שיא מסלול של 49.373 שניות.

לאחר מכן זכה ונדל בשליחים הקבוצתי עם פליקס לוך, נטלי גייזנברגר וטוביאס ארלט. וסיימו ביותר משנייה אחת שלמה לפני הפדרציה הרוסית שהייתה במקום השני, בזמן של 2 דקות ו-45.649 שניות.

## חיים אישיים

הוא גם רב-סמל בצבא היבשה הגרמני.

## תוצאות

כל התוצאות מקורן בפדרציה הבינלאומית למזחלות (FIL) ופדרציה הגרמנית למזחלות, מזחלות ושלד (BSD) .

## ראו גם

* רשימת זוכי מדליות זהב אולימפיות מרובות

## קישורים חיצוניים

 מדיה וקבצים בנושא **טוביאס ונדל** בוויקישיתוף

* טוביאס ונדל, ברשת החברתית פייסבוק
* טוביאס ונדל, ברשת החברתית אינסטגרם
* טוביאס ונדל, באתר olympedia.org

## הערות שוליים
# נגזרת כיוונית

במתמטיקה, **הנגזרת הכיוונית** היא ערך המייצג את קצב השינוי של פונקציה רבת משתנים בכיוון של וקטור נתון. זוהי הכללה של הנגזרת החלקית, שבה כיוון הנגזרת הוא במקביל לאחד מהצירים הראשיים.

## הגדרה

עבור מספר טבעי WIKINIUM\_MATH\_PH\_0 , פונקציה סקלרית WIKINIUM\_MATH\_PH\_2 ווקטורים WIKINIUM\_MATH\_PH\_4 ו- WIKINIUM\_MATH\_PH\_6 , מגדירים את ה**נגזרת הכיוונית של WIKINIUM\_MATH\_PH\_8 בכיוון WIKINIUM\_MATH\_PH\_10 בנקודה WIKINIUM\_MATH\_PH\_12**  על ידי הגבול:

 WIKINIUM\_MATH\_PH\_14

כאשר WIKINIUM\_MATH\_PH\_16 היא הנורמה של WIKINIUM\_MATH\_PH\_18 , כלומר WIKINIUM\_MATH\_PH\_20 .

אם נגזרת כיוונית זו קיימת אומרים כי  **WIKINIUM\_MATH\_PH\_22 גזירה בכיוון WIKINIUM\_MATH\_PH\_24 בנקודה WIKINIUM\_MATH\_PH\_26 .**

תתכנה פונקציות אשר עבור נקודה WIKINIUM\_MATH\_PH\_28 כלשהי אינן גזירות לכל כיוון WIKINIUM\_MATH\_PH\_30 . באופן דומה, תתכנה פונקציות אשר עבור כיוון WIKINIUM\_MATH\_PH\_32 כלשהו אינן גזירות בכל נקודה WIKINIUM\_MATH\_PH\_34 .

## תכונות

### ליניאריות

בהינתן זוג פונקציות WIKINIUM\_MATH\_PH\_36 גזירות בכיוון WIKINIUM\_MATH\_PH\_38 בנקודה WIKINIUM\_MATH\_PH\_40 , ובהינתן WIKINIUM\_MATH\_PH\_42 מתקיים כי:

 WIKINIUM\_MATH\_PH\_44

כלומר, פעולת הנגזרת הכיוונית היא ליניארית.

### כלל לייבניץ

בהינתן זוג פונקציות WIKINIUM\_MATH\_PH\_46 גזירות בכיוון WIKINIUM\_MATH\_PH\_48 בנקודה WIKINIUM\_MATH\_PH\_50 , מתקיים כי:

 WIKINIUM\_MATH\_PH\_52

כלומר, הנגזרת הכיוונית מקיימת את כלל לייבניץ לנגזרת מכפלה.

### כלל השרשרת

בהינתן הפונקציה הסקלרית WIKINIUM\_MATH\_PH\_54 ופונקציה ממשית WIKINIUM\_MATH\_PH\_56 , כאשר WIKINIUM\_MATH\_PH\_58 גזירה בכיוון WIKINIUM\_MATH\_PH\_60 בנקודה WIKINIUM\_MATH\_PH\_62 וכן WIKINIUM\_MATH\_PH\_64 גזירה בנקודה WIKINIUM\_MATH\_PH\_66 , מתקיים כי:

 WIKINIUM\_MATH\_PH\_68

זאת כאשר WIKINIUM\_MATH\_PH\_70 היא הנגזרת של WIKINIUM\_MATH\_PH\_72 . זוהי גרסה כיוונית של כלל השרשרת.

## עבור פונקציות דיפרנציאביליות

אם הפונקציה היא דיפרנציאבילית, ניתן לכתוב אותה בעזרת הגרדיאנט WIKINIUM\_MATH\_PH\_74 של WIKINIUM\_MATH\_PH\_76 באמצעות:

 WIKINIUM\_MATH\_PH\_78

כאשר WIKINIUM\_MATH\_PH\_80 מציין מכפלה סקלרית, ו־ WIKINIUM\_MATH\_PH\_82 מציין את וקטור היחידה בכיוון WIKINIUM\_MATH\_PH\_84 .

## קישורים חיצוניים

 מדיה וקבצים בנושא **נגזרת כיוונית** בוויקישיתוף
* נגזרת כיוונית, באתר MathWorld (באנגלית)
# האספה המכוננת הלאומית

ציור המתאר את התכנסות האספה - שבועת מגרש הטניס
**האספה המכוננת הלאומית** (בצרפתית: **Assemblée nationale constituante**) הוקמה ב-9 ביולי 1789 במהלך המהפכה הצרפתית, ושימשה כממשלת צרפת לאחר המהפכה.

## הרקע

אספת המעמדות, אשר התכנסה ב-5 במאי הגיעה למבוי סתום כבר למחרת. הנציגים של המעמד השלישי ניסו לייעל את הגוף המייצג את אזרחי צרפת. הם התכנסו בנפרד משני המעמדות הראשונים בתור מה שהוגדר כ"קומונה". ב-12 ביוני הקומונה הזמינה את שאר המעמדות להצטרף אליהם. חלק ניכר מהמעמד הראשון (הכמורה) עשו כן, אך כמעט כל בני האצולה סירבו.

ב-17 ביוני הקומונה קיבלה את הקמת האספה הלאומית ברוב של 490 נגד 90. המעמד השני הצטרף לאספה החדשה יומיים לאחר מכן.

בעקבות מאמציו של לואי השישה עשר והמעמד השלישי למנוע מנציגי העם להפגש, האספה נאלצה להעתיק את דיוניה למגרש הטניס המלכותי ב-20 ביוני. במגרש זה הם נשבעו את שבועת מגרש הטניס, תוך כדי שהם מבטיחים לשוב ולהתכנס עד אשר צרפת תקבל חוקה חדשה. אחרי שהוא לא הצליח לפזר את האספה בכח, לואי הכיר בסמכותה ב-27 ביוני. האספה שינתה את שמה ל"האספה המכוננת הלאומית", והחלה לתפקד כרשות מחוקקת. יחד עם זאת, ספרים רבים מתייחסים אל האספה בשמה הישן "האספה הלאומית".

## מבנה האספה בקיץ 1789

לאחר נפילת הבסטיליה ב-14 ביולי, האספה המכוננת הלאומית שימשה כממשלתה של צרפת.

#### הדמויות והמפלגות החשובות של האספה

* אויביה השמרנים של המהפכה (ברבות הימים יקבלו את השם "ימניים")
	+ ז'אק אנטואן מארי קזלה - דובר הזרמים הקיצוניים של האריסטוקרטיה
	+ ההגמון ז'אן סיפרן מורי - נציג הכנסייה.
* "הדמוקרטים המלוכנים" (ברבות הימים יקבלו את השם "קונסטיטוציאנלים" או "מונרכיסטים"). כרתו ברית עם ז'אק נקר. תמכו במשטר הדומה למשטרה של בריטניה.
	+ ז'אן ז'וזף מונייה
	+ הרוזן דה לאלי-טולנדל
	+ הרוזן דה קלרמון-טונר
	+ פייר ויקטור מלואה
* המפלגה הלאומית, באותו הזמן מאוחדת סביב רעיונות דמוקרטיים ותמיכה במהפכה. יצגה את ענייני מעמד הביניים, אך הייתה קשובה גם לענייניהם של העניים. בין נציגיה הבולטים:
	+ אונורה מירבו
	+ המרקיז דה לה פאייט
	+ ז'אן סילבן באיי

אל האישים והקבוצות האלה, יש להוסיף את עמנואל ז'וזף סיאס, הנציג הבולט ביותר באספה, מי שעתיד להתמנות למשרת הדירקטור בתקופת הדירקטורט ואחר כך קונסול בשיתוף עם נפוליאון. הוא הצליח לגשר בין תומכי המלוכה החוקתית לבין תומכי הדמוקרטיה המלאה.

## פיזור האספה

האספה התפזרה ב-30 בספטמבר 1791. למחרת החוקה החדשה נכנסה לתוקף, תוך כדי שהיא מפנה את מקומה לאספה המחוקקת.

## ראו גם

* צווי אוגוסט

## קישורים חיצוניים

 מדיה וקבצים בנושא **האספה המכוננת הלאומית** בוויקישיתוף
* תולדות הזמן: נודע אשר נתהוה במדינת צרפת, המאסף, 15 בספטמבר 1789 (המשך)
# מועצת הנאמנות של האומות המאוחדות

מועצת הנאמנות של האומות המאוחדות
United Nations Trusteeship Council|  |
|
מדינה |
ארצות הברית  |
|
משרד ראשי |
ניו יורק  |
|
תקופת הפעילות |
1945–הווה (כ־81 שנים)  |
|
אתר רשמי |
|   |

**מועצת הנאמנות של האומות המאוחדות** היא אחת מששת הארגונים של ארגון האומות המאוחדות. בראשיתה הוקמה המועצה כיורשת של חבר הלאומים ומשטר המנדטים שלו.

המועצה הוקמה כדי לטפל בשטחים שנותרו לאחר מלחמת העולם השנייה במצב כאוטי. אזורים אלו, שנקרעו ממדינות אויב, שהפכו לשטחי מנדט של האו"ם, או שביקשו את חסות האו"ם ביוזמתן, היו מצויים בפיקוח המועצה.

לאחר שפלאו, שטח הנאמנות האחרון, הפכה למדינה עצמאית ב-1 באוקטובר 1994, הוחלט על הפסקת עבודת המועצה מה-1 בנובמבר של אותה שנה.

היסטורית טיפלה המועצה ב-11 שטחי חסות: 7 באפריקה ו-4 באוקיאניה. 10 מתוכם היו שטחי מנדט של חבר הלאומים, ורק שטח חסות אחד - סומלילנד האיטלקית (וזאת למרות המטרה היומרנית לטפל ב"שטחים" שנותרו לאחר מלחמת העולם).

## עתיד המועצה

המועצה מהווה אחד הארגונים הבסיסיים ביותר של ארגון האומות המאוחדות. ככזו, קיפאונה מזה כמעט שלושים שנים, יוצר תמהון ומעלה ספקות לגבי הצורך בהמשך קיומה. למועצה נשיא (צרפתי) וסגן נשיא (בריטי) המשתתפים מעת לעת בדיונים שונים של האו"ם כנשיאי ארגונים בסיסיים.

בשנים האחרונות הועלו הצעות להקנות תפקיד חדש למועצה ולהשיב אליה את המעש - להטיל עליה את האחריות לטריטוריות שמטבען אין עליהן ריבונות או שהריבונות עליהן מוטלת בספק, דוגמת הים, הירח, ביר טוויל, החלל ויבשת אנטארקטיקה.

## קישורים חיצוניים

 מדיה וקבצים בנושא **מועצת הנאמנות של האומות המאוחדות** בוויקישיתוף

* אתר האינטרנט הרשמי של מועצת הנאמנות של האומות המאוחדות (באנגלית)
* topic/trusteeship-system מועצת הנאמנות של האומות המאוחדות, באתר אנציקלופדיה בריטניקה (באנגלית)

 ערך זה הוא קצרמר בנושא האומות המאוחדות. אתם מוזמנים לתרום לוויקיפדיה ו**להרחיב אותו**.